Jānis Pakalns

Jānis Pakalns (dzimis , miris ) bija padomju sabiedrisks darbinieks, Daugavpils pilsētas darbaļaužu deputātu padomes izpildu komitejas priekšsēdētājs (1950—1952, 1953—1962), vēlāk Rīgas pilsētas darbaļaužu deputātu padomes izpildkomitejas priekšsēdētājs laikā no 1962. līdz 1967. gadam.

1941. gadā Ļeņingradā, būdams strādnieks, iesaukts Sarkanajā armijā, kuras rindās piedalījies 2. pasaules karā, ieguvis staršinas pakāpi, vienreiz ievainots.

1948. gadā Pakalns kļuva par Rīgas pilsētas darbaļaužu deputātu padomes (DDP) deputātu. 1959. gadā ievēlēts par LPSR Augstākās padomes Prezidija priekšsēdētāja vietnieku, 1960. gadā - par Latvijas Komunistiskās partijas Revīzijas komisijas locekli, 1961. gadā - par LKP Centrālās komitejas locekli. 1965. gadā viņš atkārtoti kļūst par Rīgas DDP deputātu. 1967. gadā iecelts par LPSR Ministru padomes Valsts darba resursu izmantošanas komitejas priekšsēdētāju. 1965. gadā ieguvis Daugavpils goda pilsoņa nosaukumu. 1984. gadā Pakalns kļuva par Rīgas pilsētas kolekcionāru biedrības pirmo priekšsēdētāju.

Apbalvojumi 

 Medaļa "Par Ļeņingradas aizstāvību" (1942)
 Ievainojuma krūšu zīme (1943)
 Medaļa "Par drošsirdību" (1944)
 Sarkanās Zvaigznes ordenis (1945)
 Darba Sarkanā Karoga ordenis
 Medaļa "Par izcilību darbā"

Atsauces 

1912. gadā dzimušie
2002. gadā mirušie
Rīgas pašvaldības vadītāji
Cilvēki ar nezināmu dzimšanas datumu
Ar Darba Sarkanā Karoga ordeni apbalvotie
Ar Sarkanās Zvaigznes ordeni apbalvotie